|  |
| --- |
| **Pressemelding** |
|  |
| Frankfurt/Main, 17. mars 2025 |
|  |
| **Mindre mantel, markedets beste varmetapsegenskaper: Den nye generasjonen Uponor Ecoflex VIP-rør**  **Ecoflex VIP kombinerer allerede markedets beste varmetapsegenskaper og fleksibilitet for skumisolerte rør. På ISH 2025 presenterer GF Building Flow Solutions en svært fleksibel versjon som er skreddersydd for mellomstore til store varmedistribusjoner der redusert rørdimensjon er av kritisk betydning. Den nye generasjonen Uponor Ecoflex VIP-rør: Opptil 60 % mindre varmetap og 70 % mindre mantel (sammenlignet med lignende varmetap og mantelstørrelse med PE-isolasjon).**  EUs ambisiøse bærekraft- og dekarboniseringsmål krever mer energi- og kostnadseffektive installasjoner for kulvertsystem og fjernvarme. Den komplekse installasjonen bremser imidlertid utviklingen av alternative høytytende løsninger. Reduksjonen i faglært arbeidskraft og økende installasjonskostnader krever i tillegg mer fleksible løsninger som er enklere å installere. «Med den nye generasjonen av våre Ecoflex VIP-rør lanserer vi vårt hittil mest effektive varmedistribusjonsrør», forteller Torsten Meier, Chief Innovation Officer, GF Building Flow Solutions. «Det er utviklet for mellomstore til store varmedistribusjoner der redusert størrelse på det ytre røret er avgjørende. Vi benytter banebrytende VIP-teknologi (vakuumisolerte paneler) – en innovasjon som gir enestående varmeytelse med betydelig mindre diameter på det ytre røret. Dette gjør installasjonen raskere, enklere og mer bærekraftig.»  **Bedre isolasjon, mindre energitap i fjernvarmenettet**  Fjernvarmesystemer varierer fra store bynett som bruker hovedrør med en diameter på opptil 1000 mm, til mindre systemer som kun er tilknyttet et par bygninger, der rørdiameteren kan være ned til 25 mm. Systemets størrelse tilpasses områdets behov, fra hele byer til små boligområder. «Fjernvarme blir stadig mer populær i lokalsamfunn og blant planleggere og entreprenører, siden løsningen vurderes som et nyttig verktøy for å oppnå EUs ambisiøse bærekrafts- og utslippsmål», sier Torsten Meier. «Det årlige varmetapet er typisk på 10 %, men kan variere fra 3 % til 30 %. Isolasjonen av røret er avgjørende for systemets generelle energieffektivitet.» Primære nett bruker normalt stive preisolerte stålrør, mens mindre nett og sekundærsystemer bruker fleksible preisolerte plastrør for å oppnå bedre tilpasning og effektivitet. «Ved å tilpasse rørets dimensjon etter behovet kan fjernvarmenett sørge for effektiv varmedistribusjon og sikre optimal energiutnyttelse uten unødige tap.»  **VIP-teknologi (vakuumisolerte paneler) fra luftfarten**  «Innovasjon kan være en kontinuerlig forbedring av kjerneprodukter eller store skritt i utviklingen – begge deler er relevant for den nye generasjonen av våre preisolerte rør», forteller Torsten Meier. «Denne stadige utviklingen er et resultat av kunnskap vi har innhentet fra avanserte teknologier innen for eksempel luftfarten. Der brukes også vakuumisolerte paneler, og i den bransjen er forholdet mellom tykkelse og isolasjon en nøkkelfaktor, siden hvert gram og hver millimeter teller.»  **Skreddersydde bolig- og næringsbyggløsninger**  Den nye generasjonen av Ecoflex VIP-rør har en 70 % mindre mantel og et opptil 60 % lavere varmetap (sammenlignet med PE-isolasjon med tilsvarende mantel/varmetap). VIP-panelet gir en lambdaverdi på 0,004 W/mK. GF Building Flow Solutions tilbyr hele utvalget fra Ecoflex VIP Twin 2 × 25 mm opptil 2 × 75 mm og Ecoflex VIP Single 40 mm opptil 160 mm, og selskapet dekker dermed den økende etterspørselen etter skalerbare og miljøvennlige fjernvarmenett for boliger og næringsbygg.  **Fordeler utover den tekniske ytelsen**  Rørene er mindre og mer fleksible og installeres på halve tiden (sammenlignet med installasjon av stålrør, og opptil 20 % raskere sammenlignet med stive, preisolerte rør). «Mindre mantel betyr enklere håndtering, lagring og avhending samt kortere installasjonstid og lavere installasjonskostnader», understreker Torsten Meier. «Rørene legges uten tunge maskiner, og arbeiderne er også fornøyde med at rørene er mye mer fleksible. Mindre rørdimensjoner gir reduserte totale kveilstørrelser og mindre emballasje. Siden de produseres ved GF Building Flow Solutions’ karbonnøytrale produksjonsanlegg i Hassfurt i Tyskland, er løsningene for mer bærekraftige kulvertsystem og fjernvarme også i seg selv bærekraftige», forteller Torsten Meier.  **Mediekontakt:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **Om GF Building Flow Solutions – Leading with Water**  Byggebransjen står for en stor del av de globale CO2-utslippene, og det trengs rent og trygt drikkevann til en voksende befolkning. Vi hos GF Building Flow Solutions vil være med på å løse disse utfordringene: Det økende behovet for energieffektive bygninger til en overkommelig pris, og for innbydende, komfortable og trygge hjem, samt tilgang til rent og trygt drikkevann. GF Building Flow Solutions har slagordet «Leading with Water», og fokuserer på hvordan vann kan bidra til bedre bygninger, fremskritt og å gjøre kundene mer produktive og bærekraftige ved å fremme komfort, helse og effektivitet. Med det beste fra de ledende merkene GF, Uponor og JRG – basert på kjent sveitsisk, finsk og tysk kvalitet – får kundene tilgang til den bredeste teknologiplattformen for et bredt spekter av bruksområder, for høy kundetilfredshet og ytelse. Porteføljen omfatter sikre løsninger for forsyning og regulering av varmt og kaldt vann, støyreduserende avløpssystemer og energieffektiv oppvarming og kjøling. GF Building Flow Solutions – tidligere kjent som Uponor (Uponor Inc. i USA, Uponor Ltd. i Canada) og GF Building Technology – er en del av GF og har salgsselskaper i 30 land og produksjonsanlegg på 12 steder i Europa og Nord- og Sør-Amerika.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZTk3Mzo5MDQ5NWRiOTFiNzQ0M2M0NjNkNjI2MzgyYjY3NWNmZThiY2NlNTgxYjlkY2U1MDgxOTMwZWY0YTI4ZTVlYTliOnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZTk3Mzo5MDQ5NWRiOTFiNzQ0M2M0NjNkNjI2MzgyYjY3NWNmZThiY2NlNTgxYjlkY2U1MDgxOTMwZWY0YTI4ZTVlYTliOnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MWQ0YjpkMjJkYjk5NzEzYjQxYjBmYTkwYWYxMjBiYmRlM2ZiMzUyN2MwNzlmNDE2YmRkMjFkNTMzZTcyZWRmNDE5ZmFiOnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MWQ0YjpkMjJkYjk5NzEzYjQxYjBmYTkwYWYxMjBiYmRlM2ZiMzUyN2MwNzlmNDE2YmRkMjFkNTMzZTcyZWRmNDE5ZmFiOnA6VDpO) | |

**Bilder**

**Fri gjengivelse // Vær oppmerksom på informasjonen om opphavsrett //**

**legg ved et eksemplar av tidsskriftet eller en lenke til nettpublikasjonen**

|  |  |
| --- | --- |
|  | **GF\_BFS\_Ecoflex\_VIP\_New\_1**  Ecoflex VIP kombinerer allerede markedets beste varmetapsegenskaper og fleksibilitet for skumisolerte rør. På ISH 2025 presenterer GF Building Flow Solutions en svært fleksibel versjon som er skreddersydd for mellomstore til store varmedistribusjoner der redusert rørdimensjon er av kritisk betydning. Den nye generasjonen Uponor Ecoflex VIP-rør: Opptil 60 % mindre varmetap og 70 % mindre mantel (sammenlignet med lignende varmetap og mantelstørrelse med PE-isolasjon).  **Kilde: GF Building Flow Solutions** |
|  | **GF\_BFS\_Ecoflex\_VIP\_New\_2**  Skreddersydde bolig- og næringsbyggløsninger: GF Building Flow Solutions tilbyr hele utvalget fra Ecoflex VIP Twin 2 × 25 mm opptil 2 × 75 mm og Ecoflex VIP Single 40 mm opptil 160 mm, og selskapet dekker dermed den økende etterspørselen etter skalerbare og miljøvennlige fjernvarmenett for boliger og næringsbygg.  **Kilde: GF Building Flow Solutions** |
|  | **GF\_BFS\_Ecoflex\_VIP\_Carbon\_Neutral\_Factory**  Innovasjoner produsert i bærekraftige fabrikker: Uponor Ecoflex VIP-rør produseres ved GF Building Flow Solutions' karbonnøytrale (omfang 1 og 2) produksjonsanlegg i Hassfurt (Tyskland).  **Kilde: GF Building Flow Solution** |