|  |
| --- |
| **Pressemelding** |
|  |
| Frankfurt/Main, 17. mars 2025 |
|  |
| **Uponor I-Shower: setter en ny standard for dusjinstallasjoner og design**  **På ISH 2025 presenterer GF Building Flow Solutions en ny løsning for varmt- og kaldtvannsforsyning. Uponor I-Shower setter en ny standard for dusjinstallasjoner ved å tilby maksimal komfort, vann- og energibesparelser, full arkitektonisk frihet og designfrihet og rask montering. Det elektriske blandebatteriet har blitt plassert i den flate Uponor Combi Port-stasjonen, slik at I-Shower-installasjonen kun trenger ett rør per dusjuttak. Den effektive kombinasjonen muliggjør energibesparelser og hygienisk, desentralisert varmtvannsforsyning samtidig som dusjkomforten er den samme som med et elektronisk blandebatteri. Uponor I-Shower: Et plug and play-system for individuell dusjglede.**  I-Shower-konseptet gir dusjopplevelsen et innovativt løft ved å gjøre blandebatteriet om til et elektronisk blandebatteri i Uponor Combi Port-kabinettet, som regulerer vanntemperaturen og -strømmen optimalt. Man slipper dermed å bore hull i flisene til blandebatteri, og trenger kun å installere ett rør per dusjuttak. Dette gjør at digitale dusjinstallasjoner kan monteres 50 % raskere enn tradisjonelle installasjoner. Med den slanke, prisvinnende digitale sentralenheten gir Uponor I-Shower større frihet i disponeringen av dusjarealet. Den tilbyr videre minnefunksjoner for flere brukerprofiler, slik at brukerne kan stille inn ønsket vanntemperatur ved bare å trykke på en knapp. I-Shower – der “I”-en står for Individuell, umiddelbar dusjkomfort, Installasjonsklar og Ikonisk design.  **Unngå sløsing med vann**  Å vente på at vannet i dusjen skal bli varmt, er en situasjon vi vel alle har vært borti. Det kan ta opptil flere minutter før vannet får temperaturen vi ønsker. I tillegg at det reduserer brukerkomforten, fører det til at flere tusen milliarder liter vann hver dag går til spille. Med en voksende befolkning og økt etterspørsel etter rent, trygt drikkevann er det å forebygge sløsing med vann en av vår tids store utfordringer. Et moderne tappevannsystem i en HIU-enhet kombinert med I-Shower sørger for at brukerne får ønsket vanntemperatur øyeblikkelig. Dermed unngår man at det sløses med ressurser fordi man må vente på at vannet skal bli varmt.  **Imøtekommer dagens behov: Overkommer begrensningene forbundet med dusjsystemer**  “En moderne livsstil krever digitale løsninger for økt anvendelighet, komfort og effektivitet. De tradisjonelle dusjsystemene sliter imidlertid med å innfri disse forventningene”, påpeker Torsten Meier, Chief Innovation Officer, GF Building Flow Solutions. “Brukerne opplever inkonsekvent vanntemperatur og begrensede muligheter for tilpassing. Skjulte dusjinstallasjoner medfører på den andre siden utfordringer knyttet til kompleks VVS, strukturelle modifikasjoner, kompatibilitetsproblemer og bruk av spesialverktøy. Uponor I-Shower er enkel å installere og tilbyr en smidig, energieffektiv og brukerrettet løsning.”  **Enkel installering**  Med I-Shower-konseptet er det færre rør å installere, da det ikke er behov for blandekraner på tappepunktet. Den elektroniske blandeboksen er forhåndsinstallert i kabinettet, slik at den eneste installeringen som trenger å gjøres på stedet, er ett rør til henholdsvis dusjhodet og hånddusjen samt kabelen til fjernkontrollen.  **Digital innstilling av brukerprofiler og nøyaktig temperaturregulering**  Den individuelle dusjopplevelsen styres ved hjelp av en digital sentralenhet som kombinerer tidløs design og brukervennlighet, og dermed gjør produktet svært anvendelig også for brukere som er vant med tradisjonelle dusjkontroller. Størrelsen passer til alle brukere, og den myke, avrundede designen på berøringspunktene gir komfortabel interaksjon uten å forringe det visuelle inntrykket. Skillelinjene og mellomrommene er minimert for enklere rengjøring, og de slitesterke materialene tåler kjemikalier som er vanlige å bruke på bad.  “Systemet gjør det mulig å la flere uttak kjøre samtidig, og tilbyr nøyaktig temperaturregulering og strømningskontroll. I tillegg har det egendefinerbare brukerforhåndsinnstillinger med sikkerhetsalternativer, og programmer som forebygger skadelige og potensielt livstruende bakterier i vannrør. Løsningen og grensesnittet er selvforklarende, og oppleves som brukervennlig og ikke-avskrekkende selv for førstegangsbrukere”, forteller Torstein Meier. “Det høytytende digitale dusjsystemet Uponor I-Shower er enkelt å montere, optimaliserer vannforbruket og leverer en personlig tilpasset opplevelse med et enkelt tastetrykk. Den smart designede sentralenheten gir større frihet i disponeringen av dusjarealet, samtidig som den individuelle komforten forbedres radikalt.”  **Uponor I-Shower:**   * 50 % raskere installering: Den eneste installeringen som trenger å gjøres på stedet, er ett rør til henholdsvis dusjhodet og hånddusjen samt kabelen til fjernkontrollen. * Arkitektonisk frihet: Ingen installering av blandeboks i vanntette vegger​ * Maksimal dusjkomfort: Elektronisk blandebatteri med minnefunksjon for brukerprofiler og nøyaktig temperaturregulering​   **Digital sentralenhet:**   * VINNER AV iF-DESIGNPRISEN 2025 * Enkel og brukervennlig betjening, nøyaktig innstilling av dusjtemperatur og strømningshastighet * Minneinnstillinger for opptil fire brukere * Komfortabel, fjernstyrt forhåndsoppvarming av dusjen * Barnesikre moduser for temperatur-, strømnings- og tidsinnstilling   **Uponor Combi Port:**   * Varmt vann ved behov * Hygienisk tappevannsystem for lite volum * 35 % lavere energiforbruk   **Mediekontakt:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **Om GF Building Flow Solutions – Leading with Water**  Byggebransjen står for en stor del av de globale CO2-utslippene, og det trengs rent og trygt drikkevann til en voksende befolkning. Vi hos GF Building Flow Solutions vil være med på å løse disse utfordringene: Det økende behovet for energieffektive bygninger til en overkommelig pris, og for innbydende, komfortable og trygge hjem, samt tilgang til rent og trygt drikkevann. GF Building Flow Solutions har slagordet “Leading with Water”, og fokuserer på hvordan vann kan bidra til bedre bygninger, fremskritt og å gjøre kundene mer produktive og bærekraftige ved å fremme komfort, helse og effektivitet. Med det beste fra de ledende merkene GF, Uponor og JRG – basert på kjent sveitsisk, finsk og tysk kvalitet – får kundene tilgang til den bredeste teknologiplattformen for et bredt spekter av bruksområder, for høy kundetilfredshet og ytelse. Porteføljen omfatter sikre løsninger for forsyning og regulering av varmt og kaldt vann, støyreduserende avløpssystemer og energieffektiv oppvarming og kjøling. GF Building Flow Solutions – tidligere kjent som Uponor (Uponor Inc. i USA, Uponor Ltd. i Canada) og GF Building Technology – er en del av GF og har salgsselskaper i 30 land og produksjonsanlegg på 12 steder i Europa og Nord- og Sør-Amerika.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6YmMyZjpjNTk4YWFmMmQyZDljNGRhZjc1MDAyMWYxMGQwNzRiMjQzZWU1MmZjMzlhODg1MTc0ZWRkMjY2ZmY5YmNkNmY5OnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6YmMyZjpjNTk4YWFmMmQyZDljNGRhZjc1MDAyMWYxMGQwNzRiMjQzZWU1MmZjMzlhODg1MTc0ZWRkMjY2ZmY5YmNkNmY5OnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6NzAxNToxYzAxODczNDYwNjAyYzk2YTI2NTY4NGQ5NWVhMWE3ZGFkZjQwYzFhNDJkNTJjYmUzZTkxZDM1ZmMxM2RlMTZjOnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6NzAxNToxYzAxODczNDYwNjAyYzk2YTI2NTY4NGQ5NWVhMWE3ZGFkZjQwYzFhNDJkNTJjYmUzZTkxZDM1ZmMxM2RlMTZjOnA6VDpO) | |

**Bilder**

**Fri gjengivelse // Vær oppmerksom på informasjonen om opphavsrett //**

**legg ved et eksemplar av tidsskriftet eller en lenke til nettpublikasjonen**

|  |  |
| --- | --- |
|  | **GF\_BFS\_I\_Shower\_Controller**  Uponor I-Shower setter en ny standard for dusjinstallasjoner ved å tilby maksimal komfort, vann- og energibesparelser, full arkitektonisk frihet og designfrihet og rask montering.  **Kilde: GF Building Flow Solutions** |
|  | **GF\_BFS\_I\_Shower\_1**  Den individuelle dusjopplevelsen styres ved hjelp av en digital sentralenhet som kombinerer prisvinnende design og brukervennlighet, og dermed gjør produktet svært anvendelig også for brukere som er vant med tradisjonelle dusjkontroller.  **Kilde: GF Building Flow Solutions** |
|  | **GF\_BFS\_I\_Shower\_Ambience**  I-Shower-konseptet gir dusjopplevelsen et innovativt løft ved å gjøre blandebatteriet om til et elektronisk blandebatteri i Uponor Combi Port-kabinettet, som regulerer vanntemperaturen og -strømmen optimalt  **Kilde: GF Building Flow Solutions** |
|  | **GF\_BFS\_I\_Shower\_Concept**  Det elektriske blandebatteriet har blitt plassert i den flate Uponor Combi Port-stasjonen, slik at I-Shower-installasjonen kun trenger ett rør per dusjuttak. Den effektive kombinasjonen muliggjør energibesparelser og hygienisk, desentralisert varmtvannsforsyning samtidig som dusjkomforten er den samme som med et elektronisk blandebatteri.  **Kilde: GF Building Flow Solutions** |